open-index/open-wikipedia-markdown huggingface dataset:
مناقشه مقدسه

تصغير|300px| رسم لمناقشه مقدسه.
**المناقشه المقدسه** ( ساكرا كونفيرسازيونى Sacra conversazione ) هى موضوع بيظهر فى فن الرسم الطليانى اللى بيرجع لفترة الرينيسانس (عصر النهضه). بيظهر فى الرسم المادونا ( العدرا ) و هى شايله طفل وحواليهم واقفه مجموعه من القديسين اللى عاشو فى عصور مختلفه مش فى عصر واحد ، و بيظهرو فى الرسم كانهم بيكلمو بعض و بيتناقشو فى حاجه. النوعيه دى من الرسم اتطورت فى القرن الخمستاشر وبقت منتشره فى كل نواحى ايطاليا طول فترة القرن الستاشر و بالذات فى فينيسيا. المناقشه المقدسه فى العاده بيظهرش فيها اكتر من خمس شخصيات و بتطغى عليها الجديه و التناسق التكوينى بدرجه كبيره.

تصنيف:رسم
تصنيف:رينيسانس
تصنيف:فن مسيحى
الغال

thumb|خريطة لمنطقة الغال

**الغال** (بالفرنساوى: Gaule، باللاتينى:Gallia , بالانجليزى Gaul) هو الاسم اللى سماه الرومان للمنطقة اللى بقت دلوقتى بتضم دول زى فرنسا , بلجيكا , نيديرلاند. لوكسيمبورج , شمال ايطاليا و اغلب سويسرا و اجزاء من المانيا.يوليوس قيصر قدر يهزم القبايل اللى كانت عايشه فى المنطقة دى فى حملته العسكرية اللى كانت من 58-51 ق.م و قدر يضمها للجمهوريه الرومانيه. و فضلت تحت حكم الامبراطوريه الرومانيه لحد سنة 486 لما ملك الفرانكس كلوڤيس الاول قدر يهزم الرومان فى معركة سواسون و فى سنة 507 قدر يخلى اغلب منطقة الغال تحت حكم الميروڤينجيين اللى بقوا اول ملوك فرنسا.

تصنيف:تاريخ اوروبا
حزب المصريات

**حزب المصريات** Egyptain Women Party هو حزب ليبرالى تحت التأسيس اتكون فى مصر فى سبتمبر 2011 و مفتوح للستات و الرجاله و شباب مصر اللى بيأيدو و بيدعمو دور الست المصريه فى المجتمع الحديث. رئيسة الحزب هى ميرندا موسى اللى بتقول ان الحزب هدفه هو تمكين الست المصريه لنيل كل حقوقها اللى ضاعت و وقعت من حسابات المجتمع المصرى و منحهاالحق فى انها تتولى المناصب السياديه بالقدر اللى بيتناسب مع عدد الستات المصريات اللى اتعدى نص المجتمع المصرى.و بتقول ميرندا موسى ان الست المصريه مظلومه سياسى حيث ان زى الست التونسيه بتاخد نسبة 50% من كراسى البرلمان لكن المصريه بتاخد 2% بس.

حزب المصرى اتلقى قبول و ترحيب من الشخصيات العامه زى فتحيه العسال و اقبال بركه و جورجيت قلينى و ابتسام حبيب و ايمان بيبرس و ألفت العربى و سوسن بدر و ماجدة خير الله و جيهان فوزى و أمانى ابراهيم و جيهان صالح و سحر و شويكار الغريانى و شخصيات تانيه من كل شرايح المجتمع المصرى

## مصادر

تصنيف:احزاب مصريه
تصنيف:حقوق الستات
تفجير محكمة دلهى

**تفجير محكمة دلهى** Blast at Delhi Court هو تفجير قوى حصل فى المدخل رقم 5 لمحكمة دلهى العليا Delhi High-Court فى مدينة دلهى فى الهند فى 7 سبتمبر 2011 المدخل كان زحمه بالناس و اتسبب التفجير فى قتل 11 شخص و جرح 80. التفجير عمل حفره سعتها حوالى متر. التفجير ده هو تانى تفجير يحصل عند بوابة المحكمه من شهر مايو 2011 .

منظمه اسمها **حركة الجهاد Harkat-ul-Jihad [[الاسلام]]يه** اعلنت مسؤليتها عن التفجير. التفجير حصل الساعه 10.15 الصبح وقت زحمة المواطنين لدخول المحكمه. المنظمه الاسلاميه اعلنت انها عملت التفجير عشان وقف حكم اعدام عضو اسمه افظال جورو كان ادين فى الهجوم على البرلمان الهندى سنة 2001.

رئيس الوزرا الهندى مانموهان سينج Manmohan Singh زار المصابين فى المستشفى و قال ان التفجير عمليه جبانه ، و اعلن ان دخليقات جاريه لتحديد هوية المفجرين ، و قال ان الهند مش حاترضخ للأرهابيين و انه واثق من ان الهند حاتكسب فى حربها ضد الإرهاب.

فى 25 مايو 2011 كان حصل تفجير عند بوابة المحكمه نمره 7 و بيقول الخبرا ان تفجير مايو كان تجهيز لتفجير 7 سبتمبر.

## لينكات برانيه و مصادر
* Terror blast at Delhi High Court; 11 killed, over 80 injured 

تصنيف:تفجيرات
تصنيف:الهند
شلومو بن أمى

thumb|left|200px|شولمو بن أمى
**شلومو بن أمى** - Shlomo Ben-Ami - بالعبرى: שלמה בן עמי - ( اتولد فى اصيله، المغرب، 17 يوليه 1943 )، مؤرخ واستاذ جامعى و دبلوماسى و سياسى اسرائيلى كبير. اتولد فى المغرب سنة 1943 و هاجر على اسرائيل سنة 1956. درس تاريخ فى جامعة تل ابيب و اشتغل فى الجامعه استاذ للتاريخ و بقى عميد مدرسة التاريخ من 1982 ل1986. اتخصص فى التاريخ الاسبانى و فى سنة 1983 كتب بيوجرافيا عن الجنرال بريمو دى ريبيرا General Primo de Rivera اللى حكم اسبانيا من 1923 ل1930 و بتعتبر البيوجرافيا احسن عمل اتكتب فى الموضوع. اتجه شولومو لدراسات تواريخ اسرائيل و الشرق الأوسط لكن فضل مهتم بتاريخ اسبانيا.

من 1987 ل1991 كان سفير لإسرائيل فى اسبانيا، و فى 1996 انتخب عضو فى الكنيسيت الاسرائيلى ضمن لستة حزب العمال. و فى 1999 اتعين وزير للامن الداخلى فى حكومة ايهود باراك كمسئول عن البوليس الاسرائيلى ، و فى سنة 2000 بقى وزير خارجية اسرائيل. دلوقتى شلومو بن أمى نايب رئيس مركز توليدو الدولى للسلام Toledo International Centre for Peace و هو مركز عالمى من مبادئه المشاركه فى منع اللجؤ للعنف فى المشاكل الدوليه ، و تدعيم السلام فى اطار احترام حقوق الانسان و القيم الديموقراطيه.

من اخر مؤلفاته كتاب " خدوش الحرب، جراح السلام: التراجيديا الاسرائليه-العربيه Scars of War, Wounds of Peace: The Israeli–Arab Tragedy " اللى اتنشر فى لندن سنة 2009 وصحح فيه معلومات و انتقد حاجات.

شلومو بن أمى ساند حزب ماريتز الاسرائيلى فى انتخابات الكنيست سنة 2009.

## من مؤلفاته
* The Origins of the Second Republic in Spain
* from Above: Dictatorship of Primo de Rivera in Spain
* Spain between Dictatorship and Democracy
* Anatomia de una Transición
* Italy between Liberalism and Fascism
* Quel avenir pour Israël
* Scars of War, Wounds of Peace: The Israeli-Arab Tragedy of peace
## مصادر

75px|center

تصنيف:مواليد 1943
تصنيف:وزراء خارجيه اسرائيليين
تصنيف:مؤرخين اسرائيليين
تصنيف:اسرائيليين مغاربه
عملية هطول المطر

**عملية هطول المطر** - Operation Rainshower ،بالالمانى: Operation Regenschauer : - هى كود عمليه امنيه عملها بوليس مكافحة الإرهاب الألمانى فى 8 سبتمبر 2011 احبط بيها محاولة تفجير ضخمه فى مدينة برلين. اتقبض على اتنين مشتبه فيهم واحد فلسطينى من قطاع غزه و التانى من اصل لبنانى. البوليس الألمانى فتش المركز الإسلامى و جامع " الرحمن " فى منطقة فيدينج Wedding اللى كان المتهمين بيزوروه بإنتظام. فى 8 سبتمبر 2011 الساعه 10 الصبح قوات ألمانيه خاصه داهمت و فتشت بيوت فى أحياء كوريتسبيرج Kreuzberg و نويكولن Neukoelln و اعتقلت المتهمين.

الامن الألمانى راقب المتهمين لمدة شهرين قبل مايعتقلهم بتهمة جمع مواد كيماويه بتستخدم فى التبريد و حامض بيستخدم فى الزراعه عشان يخلطوهم ببعض و يعملو قنبله ليها قدره تفجيريه كبيره. شرا كميات ضخمه من المواد دى جاب شكوك عند الشركات اللى باعتها للمتهمين و اتحطو تحت المراقبه لغاية ماقبض عليهم الامن الألمانى قبل ماينفذو العمليه.

محطة سى.إن.إن CNN الإخباريه قالت إن مصدر استخباراتى صرح ليها بإن المتهمين بالتحضير للتفجير إسلامويين. و ذكرت المحطه ان الناس بعد الاعلان عن العمليه بقت خايفه و ان واحده ست اسمها انيتا سيوسموت Annette Suessmuth قالت للمحطه بإنها بقت خايفه على عيالها و قالت : " انا جاتلى صدمه، فأنا فى العاده كل يوم باروح اعمل شوبينج كذا مره ، دلوقتى مابقيتش حاسه بالامان ".

## لينكات برانيه و مصادر
* الامن الألماني يحبط هجوماً إرهابى فى برلين بعملية "هطول المطر"...
* Police arrest two suspected Islamic terrorists
* Berlin police arrest two men in foiled bomb terror plot
* German police arrested two men in Berlin on suspicion of plotting a bomb attack 

تصنيف:المانيا
تصنيف:بيرلين
تصنيف:ارهاب
تصنيف:تفجيرات
تصنيف:احداث 2011
بينهاس لافون

thumb|left|200px|پينهاس لاڤون 1904-1976
** پينهاس لاڤون** - Pinhas Lavon ، بالعبرى: Pinhas Lavon ، اسمه الأصلى ** پينهاس لوبيانيكر** Pinhas Lubianiker ( كوبيشينستى، فى اوكرانيا دلوقتى، 12 يوليه 1904 - تل ابيب، 24 يناير 1976 ) زعيم من الحركه الصهيونيه و سياسى اسرائيلى من اصل بولندى. هاجر على فلسطين تحت الانتداب سنة 1929. كان وزير دفاع اسرائيل من 1953 ل1954. فى فترة وزارته اتهم بالتخطيط لتشويه صورة مصر دولى عن طريق شن هجمات على المصالح الامريكيه و البريطانيه فى القاهره. اتعرفت قضيته باسم " قضية لافون Lavon Affair " و اتسببت فى تقديم استقالته فى فبراير 1955 ، لكن التحقيقات اللى عملتها لجنه مختصه وضحت انه برىء من التهمه. اعتزل الحياه السياسيه سنة 1964 بعد خلافات طويله مع دافيد بن جوريون و اتوفى فى تل ابيب سنة 1976 
75px|center

## مصادر

## لينكات برانيه
* 

تصنيف:وزراء دفاع اسرائيليين
تصنيف:عسكريين اسرائيليين
تصنيف:اسرائيليين بولانديين
تصنيف:اسرائيليين اوكرانيين
تصنيف:الحركه الصهيونيه
تصنيف:ادينو بجرايم ضد البشريه
ميخائيل الخامس كالافاتيس

**ميخائيل الخامس كالافاتيس** - Michael V Calaphates ، يونانى: Μιχαήλ Ε΄ Καλαφάτης ( اتوفى بعد 1042 ) ، امبراطور بيزنطى لمدة اربع تشهر مابين 1041 و 1042. ابن اخو الامبراطور ميخائيل الرابع بافلاجون. ميخائيل كالافاتيس اتبنته مرات عمه ميخائيل الرابع الامبراطوره زوى Empress Zoe. قعد على عرش بيزنطه فى ديسمبر 1041 و بعد قعاده على العرش لكام شهر نفى مرات عمه على دير لكن لما حصل تمرد ضده طوالى رجعها لكن قدر مناؤيه انهم يخلعوه و عمو عينيه و نفوه على دير. خلفته فى الحكم الامبراطوره ذو.
## شوف كمان
الاباطره البيزنطيين

ميخائيل 5
ميخائيل الساتت ستراتيوتيكوس

**ميخائيل الساتت ستراتيوتيكوس** - Michael VI Stratioticus ، يونانى: Μιχαήλ ΣΤ΄ Βρίγγας - او **ميخائيل برينجاس** ( ازدهر فى نص القرن الحداشر )، امبراطور بيزنطه لمدة سنه من 1056 ل1057. فى فترة حكمه ماقدرش يتحكم فى الارستقراطيين العسكريين اللى خلعوه. الامبراطوره تيودورا empress Theodora اللى كانت اخر امبراطره الاسره المقدونيه كانت اختارت ميخائيل اللى كان راجل دوله كبير فى السن انه يخلفها فى الحكم. لما اتوفت فى 21 اغسطس 1056 ميخائيل اتنصب امبراطور لكن سياسته ماعجبتش القواد العسكريين فى اسيا الصغرى فنصبو ايزاك كومنينوس Isaac Comnenus مكانه فى 8 يونيه 1057 فراح ايزاك على قسطنطينيه و غلب مؤيدين ميخائيل فى 20 اغسطس 1057 و اتنازل ميخائيل الساتت عن العرش بعدها بحداشر يوم و قعد ايزاك الاول كومنينوس على عرش بيزنطه.

ميخائيل 6
ميخائيل التامن بالايولوجوس

thumb|left|200px|ميخائيل التامن.
**ميخائيل التامن بالايولوجوس** - Michael VIII Palaeologos ، يونانى: Μιχαήλ Η΄ Παλαιολόγος ( محتمل نيقيا 1224 - تراقيا، 11 ديسمبر 1282 ) ، امبراطور بيزنطه من 1261 ل1282. قبل كده كان من 1259 امبراطور نيقيا بالمشاركه. رجع الامبراطوريه البيزنطيه للحكم اليونانى بعد 57 من خضوعها للاحتلال اللاتينى و اسس عيلة بالايولوجوس Palaeologos dynasty اخر و اطول اسره حكمت بيزنطه. ميخائيل كان وريث شرعى للعرش البيزنطى و قدر فى سنة 1261 انه يسترد قسطنطينيه من اللاتين اللى كانو استولو عليها وقت الحمله الصليبيه الرابعه و اسسو فيها الامبراطوريه اللاتينيه فى قسطنطينيه ، فى عهد ميخائيل التامن فضلت ڤينيسيا مسيطره على اغلب الجزر اليونانيه و خضعت اتينا لكتالونيا و فضلت اخايا تحت سيطرة عيلة فيلاردوان.

اتحالف مع بابا الكاتوليك فى سنة 1274 ضد عدو مشترك هو تشارلز دى انجو Charles de Anjou و وعد بتوحيد الكنيسه اليونانيه ( البيزنطيه ) مع الكنيسه اللاتينيه الكاتوليكيه فى روما لكن البيزنطيين عارضو الخطوه دى. حكم بعده اندرونيكوس التانى بالايولوجوس.
## شوف كمان
الاباطره البيزنطيين

تصنيف:وفيات 1282
ميخائيل 8
ميخائيل التاسع بالايولوجوس

thumb|left|200px|عمله عليها ميخائيل التاسع و ابوه اندرونيكوس التانى .
**ميخائيل التاسع بالايولوجوس** - Michael IX Palaeologos ، يونانى: Μιχαήλ Θ΄ Παλαιολόγος - ( حوالى 1277 - ثيسالونيكا، 12 اكتوبر 1320 ) ، امبراطور-مشارك شارك ابوه اندرونيكوس التانى بالايولوجوس Andronicos II فى حكم بيزنطه من سنة 1295 لحد وفاته سنة 1320. رغم جهوده فى محاربة الترك و تصديه للمرتزقه الكاتالان ماقدرش يمنع تدهور الامبراطوريه البيزنطيه.

فى سنة 1303 البيزنطيين استعانو بالمرتزقه الكاتالان اللى كان بيتزعمهم روجر دى فلور Roger de Flor اللى ابتدى يهاجم و ينهب البيزنطيين و الترك فى نفس الوقت. ميخائيل عشان يتخلص منهم دبر مؤامره قتل بيها روجر دى فلور فى القصر الامبراطورى فى ابريل 1305 ، فاتمرد العسكر الكاتالانى و لكذا سنه قعدو يهاجمو و ينهبو المناطق الريفيه فى تراقيا لغاية مامشيو على ثيسالى Thessaly.

ميخائيل التاسع اتوفى سنة 1320 قبل ابوه و بكده عمره ماحكم لوحده.

ميخائيل 9
تصنيف:وفيات 1320
تصنيف:مواليد فى استانبول
.us

تصغير|200بك|يسار

**<span dir="ltr">.us</span>** هو دومين اعلى مستوى بتاع امريكا (ccTLD) حسب التسلسل الهرمى فى نظام اسم المجال على الانترنت و هوا عباره عن الجزء الاخير من اسم المجال او الحروف اللى بعد اخر نقطه فى الاسم.

دومين .us ابتدا سنة 1985.

تصنيف:انترنت
ميخائيل السابع دوكاس

thumb|left|200px| ميخائيل السابع دوكاس
**ميخائيل السابع دوكاس** Michael VII Ducas ، باليونانى: Μιχαήλ Ζ΄ Δούκας ( قسطنطينيه، 1059 - افسوس، 1078 )، امبراطور بيزنطى من 1067 ل1078. سياسته سرعت فى استيلاء الترك على اسيا الصغرى.

ميخائيل السابع دوكاس كان الابن الاكبر للامبراطور قنسطنطين الخامس دوكاس Constantine X Ducas. لما اتوفى ابوه فى 21 مايو 1067 كان لسه مابلغش سن الرشد فحكم تحت وصاية امه اللى بسرعه اتجوزت القومندان العسكرى رومانوس ديوجينيس Romanus Diogenes بسبب المخاطر العسكريه و السياسيه فاتنصب امبراطور-مشارك باسم رومانوس الرابع Romanus IV فى يناير 1068.

بعد هزيمة رومانوس على ايد الاتراك السلاجقه فى معركة ملاذكرد سنة 1071 اتنصب ميخائيل السابع امبراطور أوحد على الامبراطوريه البيزنطيه فى 24 اكتوبر 1071. و لما المرتزق النورمانى روسيل دى بيلول Roussel de Bailleul اتمرد عليه و حاول يأسس مملكه لنفسه فى اسيا الصغرى ميخائيل استجار بالسلاجقه و بكده اداهم فرصه للاستيلاء على اسيا الصغرى و تأسيس سلطنة الروم.

ميخائيل السابع وقع تحت تأثير راجل من رجال الدوله اسمه نيكيفوريتزيس Nicephoritzes اللى عاز يعمل نظام دوله احتكارى على القمح. السياسه دى مازعلتش بس المزارعين الكبار لكن كمان رفعت سعر القمح و اتسببت فى عدم رضا المواطنين فبقت تحصل اعمال شغب شعبى فى قسطنطينيه ، و فى الظروف دى اتمرد اتنين من القواد هما نيكيفوروس برينيوس Nicephorus Bryennius و نيكيفوروس بوتانياتيس Nicephorus Botanneiates و راحو على قسطنطينيه عشان يستولو على العرش و اضطر ميخائيل السابع انه يتنازل عن العرش فى 31 مارس 1078 و راح عاش فى دير و اترهبن.
## شوف كمان
الاباطره البيزنطيين

ميخائيل 7
تصنيف:مواليد فى استانبول
ميخائيل الرابع بافلاجون

**ميخائيل الرابع پافلاجون** - Michael IV The Paplagonian ، يونانى: Μιχαὴλ (Δ´) ὁ Παφλαγὼν - ( اتوفى فى قسطنطينيه، 10 ديسمبر 1041 ) ، امبراطور بيزنطى فى فترة حكمه اللى استمرت 7 سنين اتعملت معاهده مهمه بين بيزنطه و الدوله الفاطميه فى مصر. وشاف عهده سيطره يبيزنطيه مؤقته على سيسيليا و اخماد ثوره فى بلغاريا.

ميخائيل كان من اصل متواضع لكن عليت مقاديره بفضل اخوه جون اورفانوتروفوس John Orphnotrophus اللى كان خصى مهم فى البلاط البيزنطى فجابه البلاط و وقعت فى حبه الامبراطوره زوى empress Zoe و اتجوزته بعد الوفاة الفجائيه لجوزها الامبراطور رومانوس التالت Romnus III فى ابريل 1034.

حوالى سنة 1035 فى عهد الخليفه الفاطمى الظاهر لاعزاز دين الله اتعملت معاهده مدتها 30 سنه مع الدوله الفاطميه فى مصر ، و بكده انتهت العداوات مابين البيزنطيين و مصر. بيزنطه و مصر اتفقو على وقف التحالف مع اعداء الطرفين ، و اخد ميخائيل تصريح باعادة بنا كنيسة القبر المقدس فى القدس اللى كان خربها الحاكم بأمر الله و من الجايز انه كمان اخد حق تعيين بطريرك القدس. فى المقابل ميخائيل اطلق سراح 5000 اسير مسلم و اتفتح جامع القسطنطينيه و اتعين فيه مؤذن و اتخطب فيه للخليفه الفاطمى.

فى عهد ميخائيل الرابع البيزنطيين استولو على حتت فى سيسيليا كان من ضمنها ميسينا Messina فى 1037 و سيراكوسا Syracose فى 1040 لكن ده كان بصوره مؤقته. فى منطقة البلقان فشل ميخائيل فى اخضاع حاكم زيتا Zeta لكن قدر يخمد ثوره قامت ضد البيزنطيين فى الاقاليم البلغاريه.

لما قعد ميخائيل الرابع على عرش بيزنطه كان بيعانى من الايبيلبسى (صرع) و مع مرور الوقت زاد المرض. بعد رجوعه من الحمله البلغاريه عيى جامد فاعتزل فى دير كوسماس و دميان Monastery of SS. Cosmas and Damian. اتوفى ميخائيل الرابع فى 10 ديسمبر 1041 و خلفه ابن اخوه ميخائيل الخامس كالافاتيس.
## شوف كمان
الاباطره البيزنطيين

## مصادر

ميخائيل 4
تصنيف:وفيات 1041
الاباطره البيزنطيين

thump|160px|center
دى ليسته بالأباطره البيزنطيين من تأسيس القسطنطينيه سنه 330 م , و اللى بتمثل البدايه التقليديه للامبراطوريه البيزنطيه (أو الامبراطوريه الرومانيه الشرقيه) لحد سقوطها فى ايد الامبراطوريه العثمانيه سنه 1453 م. بس الأباطره اللى تم الاعتراف بيهم كحكام شرعيين و مارسو السلطه السياديه مشمولين , باستمدح الأباطره الصغار اللى ما حصلوش على مكانه الحاكم الوحيد أو الاكبر بالاضافه لكتير من المغتصبين أو المتمردين اللى ادعو اللقب الامبراطورى.
تقليديا بيبدأ خط الأباطره البيزنطيين بالامبراطور الرومانى قسطنطين الكبير, أول امبراطور مسيحى, و اللى رجع بنا مدينه بيزنطه كعاصمه امبراطوريه القسطنطينيه و اللى اعتبره الأباطره اللى بعده الحاكم النموذجى, فى عهد قسطنطين ظهرت الخصائص الرئيسيه للى اعتبر الدوله البيزنطيه: نظام حكم رومانى متمركز فى القسطنطينيه و بيهيمن عليه الشرق اليونانى ثقافيا مع المسيحيه كدين للدوله.

**امبراطور بيزنطه** هو حاكم الامبراطوريه الرومانيه الشرقيه او الامبراطوريه البيزنطيه
يعتبر اول امبراطور بيزنطى كان قسطنطين الكبير , هو اول امبراطور رومانى مسيحى و اللى اسس كونستانتينوبوليس
## لسته الاباطره
الاباطره الرومان قبل قسطنطين العظيم. شوف ليستة اباطرة الرومان.

### اللى ادعو الحق فى العرش

## شوف
* امبراطور رومانى
* امبراطور رومانى مقدس
* الاباطره البيزنطيين
* ليستة اباطرة الرومان
* ملوك نابولى
* ملوك صقليه
* ليستة باباوات الكنيسه الكاتوليكيه
* ملوك فرنسا
* ملوك المانيا
* ملوك النمسا

## مصادر

تصنيف:اباطره بيزنطيين
تصنيف:روم بيزنطيين
تاريخ بطاركة كنيسة الاسكندرية القبطيه

200px|thumb|left|تاريخ مصر

**تاريخ البطاركة ** هوه عمل تاريخى للكنيسة القبطية. مكتوب باللغة العربية ، ولكنه بيعتمد على مصادر يونانية وقبطية.

قام الأنبا ساويرس بن المقفع (915- 987) اللى كان أسقف قبطى (مصرى) , أسقف الأشمونين (هرموبوليس) فى الصعيد ، و كان كاتب و مؤرخ, بتسجيل سير البطاركة من القديس مرقص كاروز الديار المصرية للبابا شنوده الاول البطريرك 55 (859 ــ 880 م)، و جه بعده الأنبا ميخائيل أسقف تنيس وسجل سير البطاركة من البابا ميخائيل التالت (بابا اسكندريه) البطريرك 56 (880 ــ 909م) للبابا شنودة التانى (بابا اسكندريه) البطريرك 65 (1032 ــ 1046م)، و جه بعدهم موهوب بن منصور بن مفرِّج الاسكندرانى وسجل سيرة البابا خرسطوذولس البطريرك 66 (1047 ــ 1078م).
 
بتقول المؤرخه ايريس حبيب المصرى عن تاريخ بطاركة الكنيسة المصرية لساويريس بن المقفع أسقف الأشمونيين : " الظاهرة الغريبة أن الأسقف الأشمونى عاش فى القرن العاشر ولكنه سيطر على الفكر القبطى بكتابة البطاركة .. لدرجة ان تاريخ الباباوات اللى عاشوا بعده بقرون بتتنسب ليه.

## شوف كمان
* ليستة بطاركة اسكندريه
100 px|center

تصنيف:الكنيسه المصريه
تصنيف:تاريخ مصر القبطيه
تصنيف:مسيحيه
يوحنا النيقاوى

300px|thumb|left|التاريخ النقيوسى
300px|thumb|left|تاريخ مصر ليوحنا النقيوسى
**يوحنا النيقاوى** John of Nikiû اسقف لأبروشيه نقيوس و كان كاتب و مؤرخ
ونقيوس باليونانية 'نقيو' وبالقبطية 'بشاتي' كانت مدينه مهمه فى العصورالقديمه و كانت عاصمة لاقليم 'بروسبيت' وهواسم رومى اتعرف بعد الفتح العربى باسم: جزيرة بنى نصر. ويحل محلها الايام دى قرية شبشير طملاى فى مركز منوف بالمنوفيه و اتعرضت مدينة نقيوس للخراب اثناء المجاعة اللى ضربت مصر فى عصر المستنصر الفاطمي.
يوحنا النيقاوى كتب تاريخ مصر باللغه القبطيه ايام الغزو العربى لمصر ,وعاش الأسقف يوحنا النقيوسى فى عهد باباوية البطريرك بنيامين الاولانى (بابا اسكندريه) البابا رقم 38 خلال الفترة من سنة625 ميلادية وحتى سنة 664 ميلادية,وعاصر برضه البابا يوأنس التالت (بابا اسكندريه) البطريرك رقم40 على الكرسى الباباوي(680 ميلادية-686 ميلادية) بعدين البابا إيساك (اسحق الاولانى (بابا اسكندريه) ) البطريرك رقم 41(686ميلادية-689 ميلادية) , وعاصر برضه البابا سيمون الاولانى (بابا اسكندريه) البطريرك رقم41 (692 ميلادية-700ميلادية) اللى سامه أسقفا على مسقط رأسه مدينة نقيوس
وكتابه هو المصدر الوحيد للى حصل فى الفتح الاسلامى لمصر لانه كان معاصر الايام دى.
اترجم كتابه من اللغه القبطيه الى اليونانيه وبعدها العربيه فالحبشيه ,لاكن لم تبقى من ترجماته غير الترجمه الحبشيه اللى كان قام بترجمته الراهب غبريال المصرى.
اقسام كتاب التاريخ النقيوسى 122 قسم كتب الأحداث اللى مرت بالعالم القديم من بدء الخليفة وحتى أواخر القرن السابع الميلادى اللى عاصره وعاش فيه بنفسه
## مصادر

* جريدة الأخبار بتاريخ الاربعاء 13 / 9/ 2006 م السنة 55 العدد 16972 عن مقالة بعنوان : " مصر القديمة - شهادة يوحنا النقيوسى عن الفتح الاسلامى " بقلم الكاتب :جمال بدوي
* جريدة الأخبار بتاريخ الاربعاء 27/9/2006م السنة 55 العدد 16984 عن مقالة بعنوان : " مصر القديمة - شهادة يوحنا النقيوسى (3) تضارب أحكام الأسقف على حوادث الفتح الاسلامى بقلم الكاتب الكبير :جمال بدوي
* كتاب بعنوان "تاريخ مصر ليوحنا النقيوسى". الكتاب تأليف الدكتور عمر صابر عبد الجليل، عن الهيئة العامة للكتاب ضمن اصدارات مكتبة الاسرة
* قديسو مصر-ترجمة الاب بول شينودورليان.
* مختصر تاريخ الامة القبطية-مدام بوتشر.
* يوميات يوحنا النقيوسي-ترجمة المستشرق الفرنساوى الدكتور زوتنبرج.
* تاريخ مصر-الدكتور عمر صابر عبد الجليل.
* قصة الكنيسة القبطية-المجلد الثاني-د.ايريس حبيب المصرى.
* تاريخ الكنيسة القبطية-القس منسى يوحنا.
* صور من تاريخ القبطية-رسالة مارمينا بالاسكندرية-العدد الرابع-عام1950.
* أعداد ارشيفية مختلفة من جريدة الأخبار بتاريخ13, 27 سبتمبر عام2000.
* فتوح مصر.

تصنيف:الكنيسه المصريه
تصنيف:تاريخ مصر القبطيه
تصنيف:مؤرخين
تصنيف:مؤرخين مصريين
تصنيف:مصريين
تصنيف:تاريخ مصر
تصنيف:تاريخ
تصنيف:مسيحيه
ميخائيل الاول رانجابيس

left|thumb|300px|ميخائيل الاول.
**ميخائيل الاول رانجابيس** - Michael I Rangabes ، يونانى: Μιχαήλ Α΄ Ραγκαβές - ( اتوفى فى 11 يناير 844 ) ، امبراطور بيزنطى حكم الامبراطوريه البيزنطيه من سنة 811 لسنة 813. قعد على عرش بيزنطه بعد عن طريق انقلاب عسكرى بعد مااتقتل الامبراطور نيكيفوروس الاول Nikephoros I و هو بيحارب البلغار، رغم احقية ستاوراكيوس Staurakios ابن نيكيفوروس اللى اتصاب هو كمان بجرح قاتل فى بلغاريا.

ميخائيل كان ابن ثيوفيلاكتوس رانجابيس Theophylaktos Rangabes ادميرال الاسطول البيزنطى فى الادرياتيك ، و جوز بروكوبيا Prokopia بنت الامبراطور نيكيفوروس الاول. ميخائيل اتجوز بروكوبيا قبل ابوها ما يتنصب امبراطور و بعد مااتنصب اتعين ميخائيل رئيس للقصر الملكى ( كوروبالاتيس Curopalates ).

بعد قعاد ميخائيل على عرش بيزنطه وقع تحت تأثير الراهب و عالم الثيولوجى ثيودور ستوديتيس Theodore Stoudios فساند مؤيدين الاستخدام الدينى للايقونات. اعترف بـ شارلمان Charlemagne كأمبراطور للامبراطوريه الغربيه المقدسه فى مقابل تسليم فينيسيا و مدن تانيه على الساحل الادرياتيكى للبيزنطيين.

لما فى سنة 812 كروم خان بلغاريا Krum the Khan of Bulgaria استولى على مدينة ديفيلتوس البيزنطيه Develtus و نقل سكانها لبلغاريا ميخائيل ماكانتش عنده قدره على الرد طوالى اكمنه كان مشغول فى تمرد قام ضده عن طريق مؤيدين لابن الامبراطور السابق قنسطنطين الخامس اللى كانو عايزين ينصبوه امبراطور مكان ميخائيل. بعد ميخائيل ماقدر انه يخمد التمرد كروم عرض عليه عمل اتفاقية سلام لكن الشروط اللى حطها كروم ماوافقش عليها الراهب ثيودور ستوديتيس و نصح ميخائيل بانه مايوافقش عليها فأخد بنصيحته فابتدى كروم بأعمال عدوانيه و استولى على مدينة ميسيمبريا Mesembria فى نوفمبر 812.

فى 813 حقق ميخائيل كذا انتصار ضد البلغار لكن فى 22 يونيه 813 اتغلب فى معركة فرسينيكيا Battle of Versinikia جنب ادريانبول Adrianople بعد ماانسحبت من المعركه قوات تحت قوماندية جنراله ليو الأرمنلى Leo the Armanian ، و بعد الهزيمه ليو الارمنلى خلع ميخائيل الاول و نصب نفسه امبراطور مكانه و اتعرف بـ ليو الخامس الأرمنلى Leo V the Armenian و اعتزل ميخائيل فى دير و اتوفى فى 11 يناير 844.

ميخائيل 1
تصنيف:مواليد فى استانبول
ميخائيل التانى الأمورى

left|thumb|250px| عمله دهب عليها رسم ميخائيل التانى و ابنه ثيوفيلوس
**ميخائيل التانى الأمورى** - Michael II the Amorian ، يونانى: Μιχαήλ Β' ὀ ἐξ Ἀμορίου - ، او **ميخائيل التانى تراولوس ** Μιχαήλ Β' ὀ Τραυλός . " تراولوس " يعنى اللى بيتهته - ( اموريوم، فريجيا 770 ؟ - 2 اكتوبر 829 ). امبراطور بيزنطه من ديسمبر 820 لحد وفاته فى 2 اكتوبر 829 و مؤسس الاسره الاموريه Amorian dynasty المعروفه كمان باسم الاسره الفريجيه. حاول يفض النزاع اللى كان قايم فى بيزنطه فى القرن التاسع بخصوص الاستخدام الدينى للأيقونات. فى عهده استولى العرب على جزيرة كريت و حتت من سيسيليا. من مراته ثيلكا Thekla خلف ابنه ثيوفيلوس اللى خلفه فى الحكم بعد وفاته.

ميخائيل كان من عيله بسيطه لكن بقى قومندان عسكرى و كان زميل القومندان ليو الارمنلى Leo the Armanian اللى بقى الامبراطور ليو الخامس الارمنلى فى سنة 813. و وقت صراع توركوس Turcus و نيكيفوروس الاول Nicephorus I على عرش بيزنطه ميخائيل و ليو فى الاول ساندو باردانيس Bardnes لكن بعد كده اتخلو عنه و ساندو نيكيفوروس الاول. بعدها بكام سنه، بعد ليو مابقى امبراطور شك ليو فى اخلاص صاحبه القديم ميخائيل و سجنه بتهمة الخيانه ، و فى 2 ديسمبر 820 اتحكم على ميخائيل بالاعدام برميه فى بخار سخن ، لكن تانى يوم بعد صدور الحكم اتقتل ليو على ايدين اعوان ميخائيل اللى نصبو ميخائيل امبراطور. فى سنة 822 ميخائيل نصب ابنه ثيوفيلوس امبراطور-مشارك.

شويه قبل مايقعد ميخائيل على عرش بيزنطه كان فيه ظابط اسمه توماس السلافى Thomas the Slav قاد حركة تمرد و بعد ماقعد ميخائيل على العرش استمر التمرد لغاية ماقدر ميخائيل انه يخمده فى اواخر 823 ، لكن رغم كده التمرد اضعف القدرات الاقتصاديه بتاعة الامبراطوريه لدرجة انها ماكانتش قادره تواجه هجمات العرب ، و فى الظروف دى استولى العرب على جزيرة كريت سنة 826 او 827 و حتت من سيسيليا فى 827-829.

رغم ان ميخائيل كان ايوكونوكلاست Iconoclast يعنى بينتمى للحركه اللى ضد الاستخدام الدينى للايقونات و الرسومات لكن اتبع سياسه توليرانسيه فى تعامله مع النزاع و لدرجة انه افرج كمان عن المساجين اللى كانو اتسجنو بسبب تأيدهم لاستخدام الايقونات و اتبعو البطريرك السابق نيكيفوروس Nicephorus و الراهب ثيودور ستوديتيس Theodore Studites و غيرهم من رجال الدين اللى كانو بيأيدو استعمال الايقونات.

اتوفى ميخائيل التانى فى 2 اكتوبر 829 و قعد مكانه على عرش بيزنطه ابنه ثيوفيلوس.

ميخائيل 2
تصنيف:وفيات 829
غابه مطيره

**الغابات المطيره** هيا نوع من انواع الغابات المنتشر حوالين العالم و بتكون فيها الاشجار عاليه جداً, و المطر بينزل فيها بغزاره شديده لدرجة ان فيه بعض الغابات بيوصل فيها المطر لغاية واحد بوصه يومى.
## اماكنها
thumb|left|التوزيع الجغرافى للغابات المطيره
فى افريقيا وآسيا واستراليا وفى امريكا الوسطى وامريكا الجنوبية اللى فيها غابات الامازون اللى بتعتبر اوسع واكبر الغابات المطيره فى العالم كله.
اصلن مكان الغابات دى بيكون قريب من خط الاستواء والمناطق دى بتكون فى اقاليم جوها دافى. ب فيها  انواع من الاشجار اكتر من اى حته تانيه فى العالم و من الادله على كده ان العلما لقوا اكتر من 179 نوع مختلف من الشجر فى مساحة هكتار واحد بس من الارض, و بيعيش فيها حوالى نص انواع النباتات والحيوانات فى العالم و كمان انواع كتيره جداً من البرمائيات والزواحف والطيور والحشرات. الاشجار الطويله فيها ممكن توصل لطول 60م و اوراق الشجر ده بيكون حاجه اسمها مظله علويه و الاشجار اللى اقل منها ف الطول اوراقها بتعمل حاجه اسمها مظله سفليه ده بيخلى ارضية الغابة تستقبل كميه قليله من اشعة الشمس و بكده بتنمو شجيرات ونباتات على ارضية الغابه وده بيسهل المشى فى الغابه, بعكس المناطق اللى بتتعرض لكميه كبيره من اشعة الشمس ف بتنمو فيها الاشجار بكثافه و بتتسمى الادغال و بتكون فى العاده جنب الانهار العريضه و فى المناطق اللى اتقطع فيها الشجر الكبير و الحتت دى التحرك فيها بيكون صعب.
[thumb|left|غابه مطيره فى بيرو على ضفاف [نهر الامازون]]
## درجة الحراره
درجة الحراره فى الغابات المطيره نادر ما بتزيد عن 35°م او تقل عن 20°م وف معظم الحالات متوسط درجة الحراره للشهور الحر اوى بيزيد من 1°م لحد 3°م بس عن متوسط درجة الحراره فى الشهور البرد اوى.
## معدل نزول الامطار
كل سنه بينزل اكتر من 200سم عل الاقل من المطر والامطار الرعديه ممكن تنزل لاكتر من 200 يوم فى السنه الواحده. الهواء الموجود فى الغابات بيكون عالطول رطب. الاشجار بتطلع الميه اللى جواها بالمسامات الموجوده على اوراقها وبتتسمى عملية النتح.
## بلاد فيها غابات مطيره
* برازيل
* جمهورية كونجو الديموقراطيه
* بيرو
* اندونيسيا
* كولومبيا
* بابوا نيو جينيا
* فنزويلا
* بوليفيا
* المكسيك
* سورينام
* بوتان
## السكان
بيعيش ف الغابات المطيره قبايل مختلفه، و بتعتمد بشكل اساسى على الظروف المحيطه بيها للحصول على الاكل والمأوى والعلاج، لكن أغلبهم اتهجروا بسبب الاستعمار او اجبار الحكومات ليهم على تغيير طريقة عيشتهم.
و رغم تأثرهم بالعالم الحضارى من حواليهم، لسه منطقة الأمازون اكبر اماكن وجود القبايل دى لحد دلوقتى، فأغلب الهنود الامريكين لحد دلوقتى بيستخدموا طرقهم التقليديه فى الصيد وجمع وحصاد المحاصيل،زى الموز، الكاسافا والرز، وكمان بيستخدموا الوسايل الحديثة زى الحلل والأوعية والأوانى المعدنيه، كمان عندهم معرفه جامده بالنباتات الطبيه الصالحه لعلاج الامراض.
## اهمية الغابات المطيره
* بتوفر المأوى لكتير من انواع النباتات والحيوانات.
* بتساعد على استقرار المناخ فى العالم.
* بتحمى كتير من البلاد من الفيضانات والجفاف والتآكل.
* كمان بتُعتبر مصدر مهم للأدويه والأغذيه.
* ممكن الإستفاده منها فى السياحه.
## مصادر
موسوعة الجياش 

تصنيف:جغرافيا
تصنيف:غابات
موهوب بن منصور بن مفرِّج

**موهوب بن منصور بن مفرِّج** كاتب و مؤرخ قبطى (مصرى), هو واحد من كتبة و مكمليk كتاب "سير البيعة المقدسة" و المعروف دلوقتى باسم " تاريخ بطاركة كنيسة الاسكندرية القبطيه" و اللى ابتداه ساويرس بن المقفع أسقف الأشمونين (هرموبوليس) فى الصعيد ، و فى تكملة الكتاب كتب موهوب سيرة البابا كيرلس التانى (بابا اسكندريه) البطريرك (67)، فى برمهات سنة 804 ش ( مارس 1088م)، و فى خاتمة السيرة دى ذكر لينا المؤرخ كشف بالمزارات و آثار العيلة المقدسة اللى زارها و شافها فى ايامه فقال عنها:

" وأنا أذكر ما رايته وتباركت منه :…. واثارات سيدنا المسيح ووالدته الست مريم العذرى القديسة فى عدة مواضع بأرض مصر منها كنيستها المعروفة بالمعلقة، وكنيستها المعروفة بالدرج بمصر ببنى وايل، وكنيستها بالمرتوتي ، وفي بسطا ومنية طانه، وسمونيه، وجبل الكهف، ودير بيسوس، والأشمونين وفيلس وقوص قام.. هذا ما تباركت أنا الخاطى منهم .. واضع هذه السيرة وشاهدته سوى ما لم اراه مما يطول شرحه وذكره ".
center|150px

تصنيف:مؤرخين مصريين
تصنيف:وفيات 987
تصنيف:الكنيسه المصريه
تصنيف:مؤرخين
تصنيف:مصريين
تصنيف:تاريخ مصر
تصنيف:تاريخ
تصنيف:تاريخ مصر القبطيه
تصنيف:مسيحيه
ميخائيل التالت ميفوروس

250 px|thumb|left|ميخائيل التالت.
**ميخائيل التالت موفوروس** Michael III Mophorus ** ، او ميخائيل التالت فريجيان** Michael III Phrygian ، او **ميخائيل التالت اموريان** Michael III Amorian ، لقب موفوروس معناه **الخمورجى** ὀ Μέθυσος ( قسطنطينيه، 838 - قسطنطينيه، 23 سبتمبر 867 ) امبراطور بيزنطى و اخر الامبراطره من الاسره الفريجيانيه او الاموريه. اتميز عهده بترجيع استعمال الرسوم و الايقونات للكنيسه البيزنطيه و الحملات العسكريه الناجحه ضد العرب و السلافيين.

ميخائيل كان اصغر ولاد الامبراطور ثيوفيلوس Theophilos و الامبراطوره ثيودورا Empress Theodora و قعد على عرش بيزنطه فى 20 يناير 842 و هو لسه طفل بعد ما اتوفى ابوه، فاتعمل مجلس وصايه تحت رياسة امه تيودورا و وزيرها تيوكتيستوس Theoktistos. بعد سنه من تنصيب ميخائيل التالت استعمال الايقونات رجع تانى فى الكنيسه البيزنطيه مع تحفظات كنسيه. و فى سنة 843 قامت حملات ضد السلافيين فى اليونان و ضد العرب فى اسيا الصغرى و منطقة بحر ايجه و قدر البيزنطين انهم يستردو جزيرة كريت من العرب بصوره مؤقته. و فى 854 الاسطول البيزنطى استولى على دمياط فى مصر.

بسبب خلافات مع امه اتأمر ميخائيل مع خاله بارداس Bardas و قتلو تيوكتيسنوس فى نوفمبر 855 ، و فى مارس 856 قدر ميخائيل بمساعدة بارداس انه يتحكم فى الدوله بطريقه مباشره ، و لما حاولت امه تيودورا انها تستعيد مكانتها اتنفت هى و اخواته البنات على دير.

بارداس بقى هو القوه المحركه فى نظام الحكم الجديد. ايجناتيوس Ignatius بطريرك قسطنطينيه اللى كان بيأيد تيودورا اتعزل سنة 858 و اعوانه طالبو مساعده من بابا روما اللى امر فى 863 بترجيعه لمنصبه ، لكن اكمن ميخائيل رفض انه يعزل البطريرك الجديد فوتيوس Phottius حصل انفصال مابين الكنيسه البيزنطيه و الكنيسه اللاتينيه ( الكاتوليكيه ).

استمرت انتصارات جيش البيزنطيين على العرب و فى 859 قاد ميخائيل التالت بنفسه حمله عسكريه ضد العرب وصلت لحد الفرات. و فى حمله تانيه برضه ضد العرب فى سنة 860 اضطر ميخائيل انه يرجع بالجيش لقسطنطينيه بسبب حصار روسى اتضرب عليها ، لكن الروس فى الأغلب انسحبو قبل وصول ميخائيل قسطنطينيه. فى الفتره دى وقع ميخائيل تحت تأثير رئيس بلاطه باسيلوس المقدونى Basil the Macedonianاللى قدر يسمم افكار ميخائيل ضد بارداس ، و اتأمر ميخائيل مع باسيل و اتقتل بارداس فى ابريل 865على ايد باسيل.

فى مايو 866 ميخائيل نصب باسيلوس امبراطور-مشارك و بعدها بسنه باسيلوس خطط عمليه لاغتيال ميخائيل فاتقتل ميخائيل فى قسطنطينيه فى 23 سبتمبر 867. بعد قتل ميخائيل التالت انفرد باسيلوس الاول المقدونى بحكم الامبراطوريه.

رغم ان ميخائيل التالت كان امبراطور قاسى جداً و شخصيته مهزوزه لكن فيه مؤرخين كتار فى العصر الحديث بيأكدو انه ماكانش مهزوز بالدرجه اللى ممكن توحى بيه تسميته " الخمورجى ". رأى المؤرخين دول بتعضده انتصاراته العسكريه على العرب. و بيقول المؤرخين ان سقطاته فى الأغلب اتبالغ فيها عن طريق مؤرخين من عصره عازو انهم يلاقو تبرير لقتله على ايد باسيلوس و اعوانه.
## شوف كمان
الاباطره البيزنطيين

## مصادر

تصنيف:الامبراطوريه البيزنطيه
تصنيف:بيزنطيين
ميخائيل 3
تصنيف:مواليد 838
تصنيف:وفيات 867
تصنيف:مواليد فى استانبول
ابو المكارم

200px|thumb|left|تاريخ الأديرة والكنائس القبطية سنة 1209م

**ابو المكارم سعد الله بن جرجس بن مسعود** كاتب و مؤرخ(مصرى) قبطى وكاهن فى الكنيسة القبطية برتبه قمص، عاش فى النص التانى من القرن 12 وبداية القرن 13. الف كتب " تتمة المختصر فى أخبار البشر " ، و " كنائس و أديرة مصر " عن تاريخ الأديره و الكنايس القبطيه سنة 1209 ، اشترى جزء منه راهب كاتوليكى فى القرن 17 اسمه فانسليب ، و بعد وفاته اقتنته مكتبة باريس الاهليه. و فى سنة 1893 كتب أميلينو كتابه " جغرافيا مصر فى عهد القبط المسيحيين " أشار ليه، وبعدين بتلر و افيتس طبعو الكتاب و نسبوه لأبو صالح الأرمنى اكمن اسمه كان عايه لكن فى الغالب كان بس مالكه او ناسخه ، فاتعرف باسم " تاريخ الشيخ أبى صلح الأرمنى ". القمص فيلوثاوس ابراهيم عتر على نسخه منه.

* كتب ابو المكارم فيه اللى كان بيعرفه عن كنيسة السيده العذراء فى المعادى فى زمنه ، و قال:

**البستان المعروف بالعدوية ومنية السودان .... بيعة السيدة الطاهرة مرتمريم المعروفة بالمرتوتى داخلة قبة . و كانت فى القدم معبد لبنى اسرائيل لما كانو فى العبودية بأرض مصر.. ولما ورد سيدنا يسوع المسيح الى مصر ووالدته بالجسد ستنا السيدة العذرى الطاهرة والشيخ البار يوسف النجار من الشام جلسوا فى ده المكان اللى فيه صورة السيدة ، دلوقتى  قبالة المذبح المقدس، وانشاها القبط على اسم السيدة. فاما انها عرفت بالمرتوتى هيا لفظة بالرومي: متيرتا، اعنى ام الله الكلمة".**
 
* ذكر المؤرخ ابو المكارم سعد الله بن جرجس بن مسعود:

**أن الفرانكيين حرموا الأقباط من زيارة القبر المقدس الى أن جه [[صلاح الدين الايوبى|صلاح الدين الأيوبى]] 1187م وفتح أبواب كنيسة القيامة لزيارة كل اطوايف المسيحية ومنهم الأقباط.**
center|150px

تصنيف:مؤرخين مصريين
تصنيف:وفيات 987
تصنيف:الكنيسه المصريه
تصنيف:مؤرخين
تصنيف:مصريين
تصنيف:تاريخ مصر
تصنيف:تاريخ
تصنيف:تاريخ مصر القبطيه
تصنيف:مسيحيه
برسوم العريان

200px|thumb|left|'''برسوم العريان'''

**برسوم العريان** زاهد مصرى قبطى مشهور عاش فى القاهره فى اواخر عصر الدوله الايوبيه و بدايات عصر الدوله المملوكيه فى النص التانى من القرن التلاتاشر. ابوه الملقب بـ " الوجيه المفضل " كان كاتب سر السلطانه شجر الدر و ساب ليه ثروه كبيره ، لكن برسوم العريان حب عيشة العباده و الزهد فسكن فى مغاره فى كنيسة ابو سيفين فى القاهره ، و لسه المغاره دى موجوده لحد النهارده علا يمين الداخل الكنيسه من بابها البحرى. اشتهر اسمه كزاهد بيعمل معجزات فبقت الناس تروح له بالعيانين بأعداد كبيره عشان يشيفهم. فى اخر ايامه عاش فى عزله فى دير شهران فى المعصره لغاية موته ، و لما مات عمل له البابا يوأنس التامن (بابا اسكندريه) طقوس الدفن و اندفن فى كنيسة الدير اللى اتسمت باسمه لحد النهارده.
left|150px

تصنيف:وفيات 1317
تصنيف:اقباط
تصنيف:الدوله الايوبيه
ابن كبر

200px|thumb|left|مصباح الظلمة و إيضاح الخدمة

**القس المؤتمن شمس الرئاسة ابو البركات الشهير بابن كبر** كان علامه كبير من علما الأقباط و لاهوتى و مؤرخ كنسى وفيلسوف قبطى و قسيس الكنيسه المعلقه فى القرن 13 ، كان كاتب للمؤؤرخ الامير بيبرس الدوادار ، دوادار السلطان الظاهر بيبرس ، و عاش فى ايام السلطان قطز فى عصر المماليك البحرية . ساعد بيبرس الدوادار فى نسخ كتابه المهم "زبدة الفكرة فى تاريخ الهجرة" و مدحوه المؤرخين المصريين المسلمين زى المقريزى و ابن تغرى.

كان مقرب من الباباوات الأقباط المعاصرين وبالذات البابا يوأنس التامن (بابا اسكندريه)البطريرك 80 ,اتوفى يوم 10 مايو 1234 فى عهد البابا يوأنس التاسع (بابا اسكندريه) واندفن فى الكنيسة المعلقه

## من مؤلفاته

1. كتاب عن **الميرون**، وصف فيه المواد اللى يتألف منها وكيفية طبخه.

2. **جلاء العقول فى علم الاصول** ، الملقب بكشف الأسرار الخفية فى اسباب المسيحية، يتضمن 18 فصل فى وحدانية الله وتثليث أقانيمه والتجسد الإلهى (توجد نسخة بمكتبة الفاتيكان وتانيه بدمشق).

3. **مصباح الظلمة و إيضاح الخدمة** ، هى موسوعة لاهوتية كنسية. توجد نسخة منه فى مكتبة الفاتيكان ومكتبة بيرلين والمكتبة الاهلية بباريس.

4. **البيان الأظهر فى الرد على من يقول بالقضاء والقدر** .

5. **الخطب** ، خاصة بالأعياد والمواسم.

6. **السلم الكبير** : قاموس للغة القبطية، طبع فى روما سنة 1643 م، و نشر بالقبطية واللاتينية والعربية، ويعتبر من أنفس الكتب فى القبطية

7.**كتاب الرد على المسلمين واليهود** .

## مصادر

تصنيف:تاريخ مصر القبطيه
تصنيف:اقباط
تصنيف:ادبا مصريين
تصنيف:مؤرخين مصريين
تصنيف:الكنيسه المصريه
تصنيف:مؤرخين
تصنيف:مصريين
تصنيف:تاريخ مصر
تصنيف:تاريخ
تصنيف:مسيحيه
مينى جيب

200px|thumb|left| بنت لابسه مينى چيب.

**المينى چيب** - من الفرنساوى: minijupe ، انجليزى: miniskirt -، هى جونله قصيره للبنات و الستات بتوصل لفوق الركبه. انتشرت المينى چيب و بقت لبسه شعبيه و وصلت لذروتها فى لندن فى ستينات القرن العشرين و لسه رايجه لحد النهارده بالذات عند الشابات و المراهقات. الميكروجيب من انواع الجونلات المينى لكن اقصر منها. اتعرفت موضة المينى
چيب فى مصر فى فترة الستينات و انتشرت بين البنات فى القاهره و اسكندريه و ظهرت كتير فى الافلام المصريه. قبل رواج المينى چيب الجونلات القصيره كانت بتتلبس فى الالعاب الرياضيه زى التنس.

تصنيف:هدوم الستات
ميكروجيب

200px|thumb|left| الميكروچيب جونله قصيره.
200px|thumb|left| بنت لابسه ميكروچيب.
**الميكروچيب** - من الفرنساوى: microjupe انجليزى: microskirt - هى جونله قصيره فيها شبه من المينى جيب لكن أقصر منها و طولها اقل من 20 سم. ساعات بيتلبس تحتها شورت او بانتيس طويل عشان يغطى الفخاد و الكلوت . فى العاده اللى بيلبسو الميكروچيب مراهقات و شابات و ماهواش منتشر جامد زى المينى چيب. الميكروچيب بيتفصل من القماش او القماش الجينس او الجلد او اللاتيكيس و بيتلبس كتير فى العروض الغنائيه و الرقص. زى المينى جيب اتلبس الميكروچيب فى مصر فى فترة الستينات لكن بطريق محدوده.

تصنيف:هدوم الستات
ماكروفيليا

**الماكروفيليا** Macrophilia معناها حب كبر الحجم و هى داء من نوعيه البارافيليا و عكس الميكروفيليا ، و هى حاله نفسيه لإنسان عنده خيالات جنسيه sexual fantasy بتتعلق بالعمالقه. عقل الشخص المصاب اللى بيتسمى " ماكروفيل macrophile " بيبقى متعلق بالتفكير فى عملاق او أكتر بيتحكمو فى انسان اصغر فى الحجم. ساعات بيتخيل المصاب بإنه بيكش فى الحجم قدام راجل او ست ، او ان المصاب بيفضل على حجمه لكن الشخص اللى فى باله بيكبر قدامه فى الحجم.

فى الخيال الجنسى للماكروفيل الشخص المصاب بينجذب لشخص اكبر منه فى الحجم. فى العاده المصابين بالخيالات دى بيكونو رجاله بينجذبو لستات أجسامهم احجامها كبيره ، و بيتمتعو بفكرة احساسهم بصغر احجامهم و انهم بيستغلو او بيتهانو عن طريق الست الاكبر منهم فى الحجم. الماكروفيل ممكن كمان تكون نظرته للست انها مستعفيه و متسلطه. الراجل الماكروفيلى ممكن يتلذذ من فكرة ان الست اطول منه شويه لكن ممكن كمان يتخيل ان طولها 30 متر.

بتقول عالمة النفس هيلين فريدمان Helen Friedman ان سبب قلة عدد الستات اللى عندهم داء الماكروفيليه بالنسبه لعدد الرجاله هو ان الستات فى معظم المجتمعات بيعتبرو الراجل مستعفى و متسلط و بالتالى مش محتاجين لخيالات بخصوص الموضوع.

**من انواع الفتيشيات اللى ليها علاقه بالماكروفيليا :**

* فتيشية الصدر Breast fetishism و فيها بيتخيل الشخص من انه بيتضغط على او مابين بزين ست عملاقه.
* فتيشية الفعص Crush fetishism و فيها بيتخيل الشخص انه بيتفعص تحت رجلين عملاق.
* بودوفيليا podophilia و فيها بيتخيل الشخص انه بيعشق رجلين عملاق.
* فتيشية المناخير Nose fetishism و فيها بيتخيل الشخص انه بيتضغط عليه على مناخير عملاق.
* فورارفيليا Vorarephilia و فيها بيتخيل الشخص ان بيتاكل عن طريق عملاق.

## مصادر

تصنيف:بارافيليا
تصنيف:جنس
بارافيليا

**البارافيليا** (Paraphilia) هى مجموعة ميول او خيالات جنسيه بصفه عامه بره نطاق التفكير او السلوك العادى السائد فى المجتمع. من انواعه الاحساس باللذه الجنسيه من الماكروفيليا او الميكروفيليا او العنف الجنسى او الاذلال الجنسى للنفس او للغير او ادوات معينه مش ليها اى علاقه بالجنس او يكون الشخص يتعامل جنسى بشكل منتقص او غلط. و ممكن يوصل لدرجة ان الشخص ممكن يأذى بأفكاره من حوله .

كما أن أسبابها حولها خلط كبير فى الوقت نفسه علشان كانت جينية بس أم جينية بيئية

## مصادر

بارافيليا
تصنيف:فتيشيه جنسيه
تصنيف:امراض نفسيه
ميكروفيليا

**الميكرفيليا** Microphilia معناها " حب قلة الحجم " و هى خيال جنسى و انجذاب لشخص اصغر فى الحجم ، و هى نوع من انواع البارافيليا و عكس الماكروفيليا اللى فيها الشخص بيتخيل او بينجذب لأشخاص احجامهم كبيره. فى الميكروفيليا بيتلذذ المصاب بفكرة ان الشخص اللى قدامه اصغر منه فى الحجم.

## مصادر
* معلومات عن الجنس

تصنيف:بارافيليا
تصنيف:جنس
ابو الكرم

**بطرس ابو شاكر بن الراهب** الشهير بأبو الكرم من علما الأقباط فى القرن 13 كان شماسً لكنيسة السيدة العذراء المعروفة بالمعلقة، سنة 1260 م.

## من مؤلفاته
1. الشفا فى كشف ما استتر من لاهوت المسيح وما اختفى.

2. مقدمة فى التثليث والتوحيد.
 
3. فى حساب الأبقطى مع مقدمة إضافية بالقبطية والعربية.

4. كتب فى التاريخ: التواريخ، تاريخ ابن الراهب، المجامع السبعة المكانية.

تصنيف:تاريخ مصر القبطيه
تصنيف:اقباط
تصنيف:ادبا مصريين
تصنيف:مؤرخين مصريين
تصنيف:الكنيسه المصريه
تصنيف:مؤرخين
تصنيف:مصريين
تصنيف:تاريخ مصر
تصنيف:تاريخ
تصنيف:مسيحيه
سرطان القولون

**سرطان القولون** هوه واحد من انواع السرطانات اللى بتصيب الانسان.

## العلاج
الهدف من علاج السرطان هوه التخلص من المرض و تطويل حياة المريض و تحسين نوعية الحياه بتاعته. العلاج ممكن يتم عن طريق:
* العلاج الجراحى (Surgery)
* العلاج الاشعاعى (Radiotherapy)
* العلاج الكيماوى (Chemotherapy)
## لينكات برانيه
* 
## مصادر

القولون والمستقيم
سرطان القولون والمستقيم
بودوفيليا

تصغير|يسار|قدما فتاة
تصغير
**البودوفيليا** podophilia او **فتيشية القدم** Foot fetishism هى نوع من انواع البارافيليا ، و هى الولع الجنسى بالقدمين و فيها بيوجه المصاب تركيزه الجنسى على الاقدام او الاحذيه و الصنادل ، و هى حاله منتشره من انواع
بالنسبة لبعض الثقافات والمحرمات لاكتشاف القدم والمفارقة اكتر لاكتشاف أجزاء تانيه من جسم الإنسان كما الثدى وبعض الثقافات الغربية وحظر اكتشاف الثدى الإناث بدلا من قدم الإناث والأجزاء التناسلية فى ألكور الثقافات القبلية الاجتماعية أبونيجينس اكتشاف الجسم البشرى كله أقل من القدمين فى كومونيتى القبلية من الحضارة المحيطية و مهينة لاكتشاف ده الجزء من الجسم الغربية ولا تنظر فى المحرمات لتغطية القدم، فإنها تأخذ التحيزات البشرية أن مجتمعهم وجميع مثليى الجنس المثليين والمتحولين جنسيا.
التركيزات الجنسيه المرتبطه بأجزاء الجسم. الداء بيصيب الرجال بالذات. بيهتم الرجل البودوفيلى بشكل و حجم القدم و اصابعها ( زى قدم كبيره ولا صغيره و اصابع طويله ولا قصيره او ملونه بطلاء الاظافر و شكل الكعب إلخ.. ) و بيهتم بزينة الاقدام زى الخلاخيل و السلاسل و الخواتم و بنوع غطا القدم جذاء بكعب عالى او واطى و لا صندل و لا شبشب و بيهتم بالشرابات و النايلون ، و بيتلذذ بحاجات زى الريحه و شم الشراب او الطعم عن طريق شم القدم او لحسها او بوسها او مص صوابعها او لحس الشراب. البودوفيليه بتصيب رجاله هيتروسيكسواليين heterosexuals ميلهم الجنسى للستات بس ، و رجاله هوموسيكسواليين homosexuals ميلهم الجنسى للرجاله.

البودوفيليا من الفتيشيات المنتشره و فيه مشاهير اتصابو بيها ، منهم الكتاب جوته و توماس هاردى و المغنى إلفيس بريسلى.

تصنيف:بارافيليا
تصنيف:فتيشيه جنسيه
تصنيف:بارتياليزم
فورارفيليا

تصغير|230px|الفورارفيلى بيتخيل انه بيتاكل.
**الفورارفيليا** (Vorarephilia) معناها " حب البلع " نوع من الفتيشيات الجنسيه و من انواع البارافيليا ، و فيها المصاب بيتلذذ من فكرة انه بيتاكل ، او بياكل شخص تانى ، او بيتفرج على واحد بياكل التانى ، او من عملية الأكل بصفه عامه. التخيل عادة بيكون على صورة ان الشخص بيتبلع و هو حى و ممكن يتمضغ او ما يتمضغش. ان الموضوع صعب تحقيقه بره الخيال بإعتباره جريمه ، المصاب بيه بيتلذذ بيه عن طريق الصور و القصص و الافلام و العاب الفيديو...وهي بتندرج تحت لستة الماكروفيليا وهي ان المصاب بيها بيتخيل دايما انه صغير قدام شخص حجمه كبير و بيسيطر عليه

تصنيف:فتيشيه جنسيه
تصنيف:بارافيليا
بارتياليزم

[تصغير|200px|البارتياليزى [بودوفيليا|البودوفيلى بيركز على الرجل.]]
**البارتياليزم** نوع من الفتيشيه الجنسيه و من انواع البارافيليا ، المتصاب بيه بيركز على اجزاء معينه من الجسم زى الرجل ( بودوفيليا ) او البز او البطن او الورك او المناخير ( فتيشية المناخير ) او على أى جزء تانى من الجسم. التركيز ده بيديله احساس باللذه الجنسيه. ساعات الشخص البارتياليزى بيوصل لدرجة انه ممكن يعتبر الجزء اللى بيركز عليه ليه نفس الجاذبيه الجنسيه بتاعة عضو تناسل الست. البارتياليزم بيصيب الرجاله الهيتروسيكسواليين heterosexuals اللى بيميلو جنسى للستات و بيصيب الرجاله الهوموسيكسواليين homosexuals اللى بيميلو للرجاله.

لو البارتياليزم او أى نوع من انواع الفتيشيه الجنسيه سببت عيا نفسى للشخص او بقت بتسيطر على حاجات مهمه فى حياته بتتشخص حالته كحالة محتاجه علاج ، لكن المصابين بالفتيشيه الجنسيه فى العاده بدل مابيعرضو نفسهم على اخصائى لعلاج حالتهم بيتمسكو بالحاله كوسيله للتلذذ الجنسى

## شوف كمان
* فتيشية الصدر
* فتيشية المناخير
* بودوفيليا

## مصادر

بارتياليزم
تصنيف:سايكولوجيا
تصنيف:فتيشيه جنسيه
تصنيف:بارافيليا
فتيشية الفعص

تصغير|200بك|يسار
**فتيشية الفعص** Crush fetish هى نوع من انواع البارافيليا المصاب بيها بيتلذذ جنسى من فكرة ان حد من الجنس التانى بيفعص حاجات زى الأكل او حشرات او حيوانات صغيره برجليه او تحت رجليه. و ممكن يفضل واحده حافيه او لابسه كعب عالى او شبشب او اى حاجه تانيه حسب مافتيشيته بتوحيله ، و ممكن كمان يتلذذ من تخيل انه هو نفسه بيتفعص تحت رجلين عملاق زى فى حالات الماكروفيليا. بيستخدم المصاب صور و افلام و فيديوجيم للتلذذ الجنسى.

## مصادر
 
  
 
   

تصنيف:بارافيليا
تصنيف:فتيشيه جنسيه
توبفريدوم

[تصغير|يمين|330px|مظاهره فى [امريكا بتطالب بالمساواه بين الراجل و الست فى تعرية الصدر]]
**التوبفريدوم** (Topfreedom) هى حركه ثقافيه و سياسيه بتنادى بالمساواه بين الست و الراجل فى تعرية الصدر، و حق البنات و الستات انهم يمشو من غير غطا للصدر فى الاماكن العامه المسموح فيها للولاد و الرجاله انهم يمشو بصدر مكشوف من غير تفرقه. الحركه كمان بتنادى بإن من حق الامهات ترضيع بيبيهاتهم فى الاماكن العامه، و حق الستات فى اخد حمامات شمس من غير سوتيان زى فى حالة مايوهات المونوكينى من غير تفرقه بين الرجاله و الستات. الحركه منتشره فى امريكا و كندا و كذا بلد زى هيئة توبفرى ايكوال رايتس Topfree Equal Rights Association فى كندا، و منظمة جوتوبليس GoTopless فى امريكا اللى بتنظم مظاهرات ضد عدم المساواه مابين الراجل و الست فى تغطية او تعرية الصدر. السويد فيها منظمة بارا بورست Bara Bröst و الدنمارك فيها منظمة توبليس فرونت Topless Front
تصغير|330px|صدر الست حاجه طبيعيه و ماهواش عيبه فى المجتمعات البدائيه
وجهة نظر المنظمات دى هى ان الرجاله و الستات لازم تعاملهم القوانين بطريقه واحده كمواطنين متساويين من غير تفرقه، و ان طالما إن القانون بيسمح للرجاله و الولاد بتعرية صدورهم فى الاماكن العامه المسموح ليهم فيها بتعرية الصدر فده كمان لازم يتطبق على البنات و الستات كحق طبيعى. البز فى حد ذاته ليس عضو جنسى فى الاصل، و فى المجتمعات البدائيه غير غربيه مثل: افريقيا و اسيا و امريكا اللاتينيه الستات ما بيغطوش صدورهم و ماحدش هناك بيعتبر الموضوع جنسى او عيبه. الحضاره الحديثه جابت معاها تحريمات و ممنوعات و تابوهات ماكانتش اصلاً موجوده فى المفاهيم الانسانيه فى المجتمعات القديمه زى مثلاً فى مصر و بلاد تانيه، و اتسببت المفاهيم الحديثه فى تحويل اعضاء فى جسم الانسان زى البز لعضو جنسى جنب وظيفته الاصليه كعضو لترضيع البيبيهات. الستات نفسهم مابيعتبروش صدورهم حاجه جنسيه لكن بيمتثلو للقانون اللى بيجبرهم على تغطية الصدر و المنظمات دى بتعتبر ان القانون ده جاير و بيحول كل حاجه فى جسم الست لأعضاء جنسيه على عكس الراجل اللى فى امكانه تعرية الصدر و البطن من غير مايتعرض لمشاكل مع القانون.

## مصادر

تصنيف:حقوق الستات
تصنيف:مذهب التعري
تصنيف:عرى
تصنيف:ثدى
ابن كاتب قيصر

**ابن كاتب قيصر** كان علامه كبير من علما الأقباط من رجال القرن 13 ,هو الرئيس الأوحد علم الرئاسة ابو اسحق ابراهيم ابن الشيخ الرئيس ابى المدح ابن الشيخ صفى الدولة كاتب الامير علم الدين قيصر.

## من مؤلفاته
* "التبصرة فى اصول اللغة القبطية" ,مقدمة فى قواعد اللغة القبطية, توجد نسخة منه فى مكتبة باريس الاهلية.
* تفاسير فى إنجيل متى، و أعمال الرسل، ورسايل بولس، والكاثوليكون، وسفر الرؤيا.

left|150px

تصنيف:تاريخ مصر القبطيه
تصنيف:اقباط
تصنيف:ادبا مصريين
تصنيف:مؤرخين مصريين
تصنيف:الكنيسه المصريه
تصنيف:مؤرخين
تصنيف:مصريين
تصنيف:تاريخ مصر
تصنيف:تاريخ
تصنيف:مسيحيه
فتيشية المناخير

تصغير|230px|النازوفيلى بيستعمل صور خياليه للمناخير.
**فتيشية المناخير** Nose fetishism او **النازوفيليا** nasophilia نوع من انواع البارافيليا ، و فيها المصاب اللى بيتسمى " نازوفيل nasophil بيوجه خياله للمناخير ، فبينجذب جنسياً لشكل او حجم معين للمناخير او حتت محدده فى المناخير زى الخرام. التلذذ بيكون عن طريق تخيل لمس المناخير او استعمالها فى الاتصال الجنسى. نوع تانى من التلذذ بيكون عن طريق تخيل التفرج على حصول تغيير فى شكل المناخير و انها مثلاً بتطول او بتتغير لشكل مناخير حيوان. النازوفيلى ممكن يستعمل قصص و اعمال فنيه او صور مركبه. سيجموند فرويد كان قال ان المناخير عضو بيحل محل دكر الراجل فى الخيال.

تصنيف:بارافيليا
تصنيف:فتيشيه جنسيه
تصنيف:بارتياليزم
زكريا البليغ

thumb|''Ammonius''
left|150px

**زكريا البليغ** او زكريا الميتلينى Zacharias of Mytilene 465 - 536, أسقف ميتيلين ,مؤرخ سريانى مشهور، من القرن الساتت، من غزة.

درس الاداب اليونانية واللاتينية فى الفترة من 485 لحد 487م باسكندرية.

## من مؤلفاته

* "التاريخ الكنسي" الفترة 450 - 491م
** أرخ لمجمع خلقيدونية
** أرخ للقديس ساويرس الأنطاكى وبطرس الأيبيرى و إشعياء الناسك وتاودورس أسقف أنصنا بصعيد مصر
* حوار ضد الأفلاطونيين
* رد على ,أتباع, ماني

تصنيف:اقباط
تصنيف:مؤرخين
تصنيف:مسيحيه
تصنيف:تاريخ مصر القبطيه
سمعان ابن كليل الراهب

200px|thumb|left|روضة الفريد وسلوة الوحيد

** سمعان ابن كليل بن ابى الفرج ** عاش فى زمن البابا يؤانس الخامس (بابا اسكندريه) بطريرك الكرازه المرقسيه نمره 72 فى القرن الاتناشر. عاش حياته فى دير الأنبا يؤانس القصير.

## من مؤلفاته
* "روضة الفريد وسلوة الوحيد" فى 12 فصل
* تفسير لبشارة متى
left|150px
## لينكات برانيه

## مصادر

تصنيف:تاريخ مصر القبطيه
تصنيف:اقباط
تصنيف:ادبا مصريين
تصنيف:مؤرخين مصريين
تصنيف:الكنيسه المصريه
تصنيف:مؤرخين
تصنيف:مصريين
تصنيف:تاريخ مصر
تصنيف:تاريخ
تصنيف:مسيحيه
عبد المسيح صليب المسعودى

**عبد المسيح صليب المسعودى القمص** من بلدة الشيخ مسعود غرب طهطا. ترهبن فى دير البراموس. هوابن اخو القمص عبد المسيح المسعودى الكبير.

## من مؤلفاته

* التحفة البراموسية فى شرح وتتمة قواعد حساب الأبقطى للكنيسة القبطية الأرثوذكسية (طبعة سنة 1925م). *الدرة النفيسة فى حسابات الكنيسة (طبعة سنة 1926م).
* الكنز الثمين فى كرامات المتقدمين (طبعة سنة 1927م).
* تحفة السائلين، فيه ذكر أديرة رهبان المصريين (طبعة سنة 1932م).
Center|150px

تصنيف:تاريخ مصر القبطيه
تصنيف:اقباط
تصنيف:ادبا مصريين
تصنيف:مؤرخين مصريين
تصنيف:الكنيسه المصريه
تصنيف:رهبان مصريين
تصنيف:مسيحيه
تصنيف:سوهاجيين
تصنيف:ناس من طهطا
يوسف الزير

left|150px
**يوسف الزير البرماوى الراهب** عاش فى عصر الدولة العثمانية ,وكان خادم بكنيسة مار جرجس ببرما,
عاصر البابا يوأنس الخمستاشر (بابا اسكندريه) بطريرك الكرازه المرقسيه نمره 99 والبابا متاؤس التالت (بابا اسكندريه) بابا اسكندريه نمره 100.كان فصيحً فى اللغة العربية واللغة القبطية، و كان كاتب للامير غطاس
## من مؤلفاته
* مخطوطة محفوظة بالمتحف القبطى نمره 312 مكتوبة بالقبطية والعربية والتركية.
* مخطوطة محفوظة فى الكنيسة فى برما.
* كتاب خاص باللقان.
* وطنية الكنيسة القبطية وتاريخها.

تصنيف:تاريخ مصر القبطيه
تصنيف:اقباط
تصنيف:ادبا مصريين
تصنيف:مؤرخين مصريين
تصنيف:الكنيسه المصريه
تصنيف:مؤرخين
تصنيف:مصريين
تصنيف:تاريخ مصر
تصنيف:تاريخ
تصنيف:مسيحيه
بطرس السدمنتى

**القديس بطرس السدمنتى** من شخصيات عصري الأيوبيين والمماليك كان راهب بدير مارجرجس بسدمنت الجبل بمحافظة الفيوم،الف 14 كتاب أغلبها فى المكتبة الاهلية بباريس ومكتبة الفاتيكان ومكتبات أديرة لبنان.

## من مؤلفاته

* "التصحيح فى آلام السيد المسيح".
left|150px

تصنيف:تاريخ مصر القبطيه
تصنيف:اقباط
تصنيف:ادبا مصريين
تصنيف:مؤرخين مصريين
تصنيف:الكنيسه المصريه
تصنيف:مؤرخين
تصنيف:مصريين
تصنيف:تاريخ مصر
تصنيف:تاريخ
تصنيف:مسيحيه